EL Επίσημη Εφημερίδα της Ευρωπαϊκής Ένωσης C 142/35

Ανακοίνωση της γαλλικής κυβέρνησης σύμφωνα με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (1)

(Αγγελία σχετικά με τις αιτήσεις έκδοσης αποκλειστικών αδειών αναζήτησης κοιτασμάτων υγρών ή αέριων υδρογονανθράκων, αποκαλούμενων «Permis de Langlade» και «Permis de Hermine»)

(Κείμενο που παρουσιάζει ενδιαφέρον για τον ΕΟΧ)

2010/C 142/12

Με την από 29 Ιουνίου 2009 αίτησή τους, οι εταιρείες ConocoPhillips Canada Ressources Corp., με έδρα στο PO Box 130, 401, 9th Ave S.W., Calgary, Alberta T2P 2H7, CANADA και BHP Billiton Petroleum Corp., με έδρα στο 1360 Post Oak Blvd, Suite 150, Houston, TX 77056-3030, UNITED STATES OF AMERICA, ζήτησαν για περίοδο πέντε (5) ετών αποκλειστική άδεια αναζήτησης κοιτασμάτων υγρών ή αέριων υδρογονανθράκων, αποκαλούμενη « Permis de Langlade », σε συνολική έκταση περίπου 547 km2, η οποία καλύπτει θαλάσσιο υπέδαφος στα ανοικτά της υπερπόντιας κοινότητας Saint-Pierre-et-Miquelon.

Με την από 9 Δεκεμβρίου 2009 αίτησή της, η εταιρεία Bardoil Energy SAS, με έδρα στο 42 rue de l’Abbé Pierre Gervain, Boite Postale 4353, 97500 Saint-Pierre-et-Miquelon, FRANCE, ζήτησε για περίοδο πέντε (5) ετών αποκλειστική άδεια αναζήτησης κοιτασμάτων υγρών ή αέριων υδρογονανθράκων, αποκαλούμενη « Permis de Hermine », σε συνολική έκταση περίπου 1 312 km2, η οποία καλύπτει θαλάσσιο υπέδαφος στα ανοικτά της υπερπόντιας κοινότητας Saint-Pierre-et-Miquelon.

Το σύνολο των ανωτέρω αιτήσεων έκδοσης αδειών οριοθετείται από τα τόξα μεσημβρινών και παραλλήλων που ενώνουν διαδοχικώς τις κατωτέρω κορυφές, οι οποίες προσδιορίζονται με τις γεωγραφικές τους συντεταγμένες, όπου ως βάση λαμβάνεται ο μεσημβρινός του Greenwich.

Κορυφή Δυτικό γεωγραφικό μήκος Βόρειο γεωγραφικό πλάτος A 56° 24′ 01,7" 44° 35′ 33,1" B 56° 15′ 00,6" 44° 35′ 32,0" C 56° 15′ 02,1" 44° 47′ 17,8" D 56° 09′ 16,2" 44° 47′ 16,6" E 56° 09′ 21,0" 43° 50′ 00,2" F 56° 23′ 53,3" 43° 50′ 00,2"

Υποβολή των αιτήσεων και κριτήρια για την εκχώρηση των δικαιωμάτων

Οι υποβάλλοντες την αρχική αίτηση και τις ανταγωνιστικές αιτήσεις οφείλουν να αποδείξουν ότι πληρούν τις προϋποθέσεις για τη χορήγηση των δικαιωμάτων που ορίζονται στα άρθρα 4 και 5 του διατάγματος αριθ. 2006-648 της 2ας Ιουνίου 2006 περί εξορυκτικών δικαιωμάτων και δικαιωμάτων υπόγειας αποθήκευσης (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Οι ενδιαφερόμενες εταιρείες μπορούν να υποβάλουν ανταγωνιστικές αιτήσεις εντός προθεσμίας ενενήντα ημερών από την ημερομηνία δημοσίευσης της παρούσας αγγελίας, σύμφωνα με τη διαδικασία που περιγράφεται συνοπτικά στην «Ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία», η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11 και καθορίστηκε με το διάταγμα αριθ. 2006-648 περί εξορυκτικών δικαιωμάτων και δικαιωμάτων υπόγειας αποθήκευσης (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Οι ανταγωνιστικές αιτήσεις πρέπει να απευθύνονται στον αρμόδιο για τα ορυχεία υπουργό, στην κατωτέρω διεύθυνση. Οι αποφάσεις σχετικά με την αρχική αίτηση και τις ανταγωνιστικές αιτήσεις θα ληφθούν εντός προθεσμίας δύο ετών από την ημερομηνία παραλαβής της αρχικής αίτησης από τις γαλλικές αρχές, δηλαδή το αργότερο στις 31 Αυγούστου 2011.

Προϋποθέσεις και απαιτήσεις σχετικά με την άσκηση και την παύση της δραστηριότητας

Οι αιτούμενοι καλούνται να ανατρέξουν στα άρθρα 79 και 79.1 του μεταλλευτικού κώδικα και στο διάταγμα αριθ. 2006-649 της 2ας Ιουνίου 2006 περί εξορυκτικών δραστηριοτήτων, εργασιών υπόγειας αποθήκευσης και επιτήρησης ορυχείων και υπογείων αποθηκών (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Τυχόν πρόσθετες πληροφορίες διατίθενται από το Υπουργείο Οικολογίας, Ενέργειας, Αειφόρου ανάπτυξης και Θαλάσσης (ministère de l'Écologie, de l’Énergie, du Développement durable et de la Mer), Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques, Grande Arche de la Défense, Paroi Nord, 92055 La Défense Cedex, FRANCE, Tel. +33 140819529.

Οι προαναφερόμενες κανονιστικές διατάξεις διατίθενται στον δικτυακό τόπο Légifrance : http://www.legifrance.gouv.fr

(1) EE L 164 της 30.06.1994, σ. 3.